אדוארד לאראבי בארנס

אדוארד לרבי בארנס (באנגלית: Edward Larrabee Barnes); 22 באפריל 1915 - 22 בספטמבר 2004) היה אדריכל מודרניסט אמריקאי. עבודתו התאפיינה ב"מיזוג של מודרניזם עם אדריכלות עממית ועיצוב מאופק". בארנס נודע בעיקר בזכות דבקותו בגאומטריה קפדנית, צורות מונוליטיות פשוטות ותשומת לב לפרטים חומריים. בין הפרויקטים הידועים ביותר שלו נמנים, מוזיאון קרנגי לאמנות, מוזיאון האמנות של דאלאס (DMA), מרכז האמנות ווקר, בניין בית המשפט הפדרלי ע"ש ת'ורגוד מרשל (TMFJB) ועוד.

 ביוגרפיה 
בארנס נולד בשיקגו, אילינוי, סיים את לימודיו באוניברסיטת הרווארד בשנת 1938 שם למד אנגלית, תולדות האמנות, ולאחר מכן תולדות האדריכלות. לאחר מכן לימד אנגלית ומקצועות נוספים באקדמיית מילטון, שם למד בעברו. בהמשך חזר להרווארד ללימודי תואר שני באדריכלות (.M.Arch) אצל ולטר גרופיוס ומרסל ברויאר. הוא סיים את לימודיו בבית הספר לעיצוב של הרווארד בשנת 1942 ושירת בצי ארצות הברית במהלך מלחמת העולם השנייה. לאחר המלחמה עבד בארנס עבור הנרי דרייפוס בלוס אנג'לס.

 קריירה 
בשנת 1949 ייסד בארנס את משרדו במנהטן. יחד עם אשתו מרי בארנס שהייתה מעצבת פנים, תכנן בנייני משרדים, מוזיאונים, גנים בוטניים, בתים פרטיים, כנסיות, בתי ספר, מחנות, מכללות, ותוכניות אב לקמפוסים ומגורים.

במהלך השנים, לימד בארנס באוניברסיטת הרווארד, במכון פראט ובאוניברסיטת וירג'יניה, כיהן כחבר במועצה לעיצוב עירוני של ניו יורק וכסגן נשיא האקדמיה האמריקאית ברומא. הוא נבחר לעמית האקדמיה האמריקאית לאמנויות ומדעים בשנת 1978. בשנת 2007, זכה לאחר מותו במדליית הזהב, הפרס הגבוה ביותר של המכון האמריקאי לאדריכלים. בנוסף קיבל גם את מדליית תומאס ג'פרסון באדריכלות, את מדליית 350 שנה לאוניברסיטת הרווארד, וכארבעים פרסים נוספים.

בשנת 1993 הודיע בארנס על פרישה, אך המשיך לעבוד כיועץ עבור משרדיהם של שותפיו לשעבר, בעיקר בפרויקטים שהחלו תחתיו.

בארנס נפטר בשנת 2004 בקופרטינו, קליפורניה. ארכיונו נמצא בספריית פרנסס לוב באוניברסיטת הרווארד.

 פרויקטים נבחרים 
ממוזער| שדרת לקסינגטון 599, ניו יורק סיטי (1986)
 דיור סטודנטים בבנינגטון קולג', בנינגטון, ורמונט 1966
 תוכנית האב של מרכז קראון, קנזס סיטי, מיזורי, שנות ה-70
 רחוב סטייט 28, בוסטון, מסצ'וסטס, 1969
 מרכז האמנות ווקר, מיניאפוליס, מינסוטה, 1971
 גן הפסלים של מיניאפוליס, מיניאפוליס, מינסוטה, 1971
 מוזיאון סמארט לאמנות, שיקגו, 1974
 מוזיאון קרנגי לאמנות, פיטסבורג, פנסילבניה, 1974
 המרכז לאמנויות חזותיות במכללת באודוין, ברונסוויק, מיין, 1975 
 מרכז סיטיגרופ, ניו יורק, 1977 (עם יו סטאבינס)
 קתדרלת ההתעברות הטהורה, ברלינגטון, ורמונט, 1977
 בניין אגודת אסיה, ניו יורק, 1980
 מוזיאון האמנות ע"ש נורה אקלס הריסון, אוניברסיטת יוטה סטייט, לוגן, יוטה, 1982
 שדרת מדיסון 590, ניו יורק סיטי, 1983
 מוזיאון האמנות של דאלאס, דאלאס, טקסס, 1984
 רחוב מיין דרום 121, פרובידנס, רוד איילנד, 1984 
 מוזיאון האמנות פורט לודרדייל, פורט לודרדייל, פלורידה 1986
 שדרת לקסינגטון 599, ניו יורק סיטי, 1986
 מרכז אקסא, ניו יורק, 1986 (בניין אקוויטאבל)
 רחוב 55 מערב 125, ניו יורק סיטי, 1988
 אוסף הייד, גלנס פולס, ניו יורק, 1989 (הרחבה)
 מוזיאון האמר, לוס אנג'לס, קליפורניה, 1990
 מוזיאון האמנות של נוקסוויל, נוקסוויל, טנסי, 1990
 בניין בית המשפט הפדרלי ע"ש ת'ורגוד מרשל, וושינגטון די.סי., 1992
 מוזיאון האמנות של ברמינגהם, ברמינגהם, אלבמה, 1993 (הרחבה)
 האוניברסיטה הלאומית של סינגפור, תוכנית אב 2, שנות ה-90 
 המרכז הרפואי של אוניברסיטת טקסס סאות'ווסטרן בדאלאס

 גלריה 

קישורים חיצוניים

 הערות שוליים 

קטגוריה:אמריקאים ילידי אילינוי
קטגוריה:שיקגו: אישים
קטגוריה:חברי האקדמיה האמריקאית לאמנויות ולספרות
קטגוריה:זוכי מדליית הזהב של AIA
קטגוריה:אדריכלים אמריקאים במאה ה-20
קטגוריה:בוגרי אוניברסיטת הרווארד
קטגוריה:סגל אוניברסיטת וירג'יניה
קטגוריה:חברי האקדמיה האמריקאית לאמנויות ולמדעים
קטגוריה:אמריקאים שנולדו ב-1915
קטגוריה:אמריקאים שנפטרו ב-2004